*Lēmuma projekts*

**Par grozījumu Alūksnes novada pašvaldības domes 2024. gada 26. septembra noteikumos Nr. 6/2024 “Kārtība, kādā tiek kontrolēti atlīdzības maksājumi/kompensācijas par vispārējas tautsaimnieciskās nozīmes pakalpojumu”**

Ņemot vērā Eiropas Komisijas 2011. gada 20. decembra lēmuma Nr. 2012/21/ES “Par Līguma par Eiropas Savienības darbību 106. panta 2. punkta piemērošanu valsts atbalstam uz kompensāciju par sabiedriskajiem pakalpojumiem dažādiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi” 6. pantu,

pamatojoties uz Valsts pārvaldes iekārtas likuma 72. panta pirmās daļas 1. punktu, Alūksnes novada pašvaldības domes 30.03.2023. saistošo noteikumu Nr. 2/2023 “Alūksnes novada pašvaldības nolikums” 35. punktu,

izdarīt Alūksnes novada pašvaldības domes 2024. gada 26. septembra noteikumos Nr. 6/2024 “Kārtība, kādā tiek kontrolēti atlīdzības maksājumi/kompensācijas par vispārējas tautsaimnieciskās nozīmes pakalpojumu” grozījumu, izsakot 19. punktu šādā redakcijā:

“19. Kapitāldaļu turētāja pārstāvis izskata kompensācijas aprēķinu, ja nepieciešams pieprasa papildu informāciju, uzkrāj informāciju, veic starpposma pārbaudes vismaz reizi trijos gados pilnvarojuma līguma periodā, beidzoties pilnvarojuma līguma periodam apkopo kompensācijas aprēķinu un izvērtē to kopumā par visu pilnvarojuma līguma periodu un ierosina Alūksnes novada pašvaldības domei pieņemt lēmumu par kompensācijas piešķiršanu vai nepiešķiršanu, ņemot vērā Alūksnes novada pašvaldības kārtējam gadam apstiprināto budžetu, vai pārmērīgās kompensācijas atmaksu.”